J:\Felles Logo\HairShop_logo_kvadrat_pms.epsHairShop Frisør  
Storgaten 1  
0155 Oslo  
Telefon + 47 23 31 11 00  
Telefon + 47 23 31 11 01  
hairshop.no  
post@hairshop.no  
Foretaksregisteret  
985 076 472 NO

**  
TAR FRISØR-GASELLE TIL NYE HØYDER***- Nå skal vi bygge HairShop Frisør til å bli Norges største frisørkjede*, uttaler Cathrine Stamnes.   
Hun er nyansatt Administrerende Direktør for frisørkjeden HairShop og har store planer for selskapet.   
  
HairShop Frisør feirer 10 års jubileum i år og kan vise til rask vekst i denne perioden. Bare de siste 5 årene har kjeden hatt en omsetningsvekst på hele 280 %. Dette har ført til at HairShop har fått utmerkelsen Gasellebedrift 4 år på råd. Nå satser kjeden videre og setter seg hårete mål.   
  
**Til kamp mot Bad Hair Days**  
*- Vi ønsker at HairShop Frisør skal blir den* *foretrukne salongen for det* *yngre massemarkedet,* forteller Cathrine.Hos HairShop Frisør får du mer enn bare en klipp, det skal være en opplevelse å besøke en HairShop-salong.   
*- Hos oss får du det beste produktutvalget og den beste rådgivningen.* *Med denne kombinasjonen går vi til kamp mot «Bad Hair Days»* skyter Cathrine inn spøkefullt.Kjeden er allerede etablert på 19 kjøpesentre fra Kristiansand i sør til Tromsø i nord, men ønsker nå å åpne flere nye avdelinger.   
*- Allerede 10. oktober åpner vi en splitter ny salong på Amanda Storsenter i Haugesund,* forteller Cathrine entusiastisk.

**Erfaren toppleder**Cathrine Stamnes har lang fartstid innen kjededrift, blant annet fra Brilleland og Gulsmedgruppen. Aller sist kommer hun fra stillingen som Administrerende Direktør for Enklere Liv, en kjede hun har bidratt til å bygge opp fra bunnen av. Cathrine ledet Enklere Liv til den gjeve tittelen «Årets Butikkjede» i 2012, og har tidligere også blitt nominert til samme pris med Brilleland.   
  
*Cathrine Stamnes er en erfaren leder og HairShop er en spennende kjede som har stort potensiale for vekst. En god kombinasjon,* sier eier og styreleder i HairShop, Inger Ellen Nicolaisen.

**Om HairShop Frisør**HairShop Frisør er uformelle salonger med avslappet stemning som tilbyr hyggelig service til hele familien. Vi tilbyr drop in og vanlig timebestilling, og strekker oss langt for å få plass til alle selv om timelistene skulle være fulle. Som kunde får du god rådgivning på hårpleie og styling, samt hvordan du kan ta best mulig vare på håret ditt mellom hvert frisørbesøk. HairShop Frisør fører et bredt utvalg av profesjonelle hårprodukter både når det gjelder serier og pris. Vi er tidlig ute med produktnyheter, og har alltid gode tilbud.  
  
Kjeden HairShop Frisør ble startet opp i 2003 av Inger Ellen Nicolaisen. Per september. 2013 har HairShop Frisør 19 salonger i Norge. Les mer om salongene våre [her](http://hairshop.no/default.aspx?pageId=212).

HairShop Frisør er et selskap i [Raise Gruppen AS](http://www.raise.no/).  Raise Gruppen driver i dag Nordens største og mest anerkjente konsepter innen hår og skjønnhet med ca 130 salonger, 7 skoler og over 800 medarbeidere i Norge og Sverige.